Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 16.12.2008

Materiál číslo:   286/2008

K bodu: 	Návrh riešenia výkonu správy obecného majetku prostredníctvom BPP,s.r.o.

Predkladá:					Návrh uznesenia:
						
Marián Miškanin				
prednosta						v prílohe

					           
Prerokované:
				
v operatívnej porade starostu			 	
dňa 15.12.2008	

						

Spracovateľ:			
Marián Miškanin				
prednosta	

Prizvať:
Ing. Vladimír Čapček
konateľ BPP,s.r.o.
Návrh uznesenia

Miestne zastupiteľstvo mestskej časti Bratislava – Petržalka 

schvaľuje 

výkon správy obecného majetku nasledovne:

1.	správu garážových státí:
a.	na dobu neurčitú
b.	správcovský poplatok 1,5 EUR/státie s DPH

2.	správu objektu na ul. Haanova 10, Bratislava
a.	na dobu neurčitú
b.	správcovský poplatok 6,0 EUR/nájomcu s DPH

3.	správu bytového domu na ul. Čapajevova č. 3, Bratislava
a.	na dobu neurčitú
b.	správcovský poplatok 6 EUR/byt s DPH

4.	správu domu na ul. Medveďovej č. 21, Bratislava
a.	na dobu neurčitú
b.	správcovský poplatok 6 EUR/byt/nebyt s DPH

a

splnomocňuje 

starostu na podpis zmlúv o výkone správy obecného majetku 

Dôvodová správa

Na základe analýzy súčasného stavu v správe obecného majetku prostredníctvom Bytového podniku Petržalka, s.r.o. (BPP), ktorý sa riadi zmluvou o výkone správy (ZoVS) a po hodnotení roku činnosti BPP je nutné prehodnotiť ZoVS.
Je možné konštatovať, že v roku 2008 bolo nutné vykonať celý rad úloh v súvislosti so zrušením BPP príspevkovej organizácie a hlavne usporiadať vzťahy s bytovými domami, ktoré odišli do inej správy, vykonanie ročného vyúčtovania pre jednotlivých vlastníkov bytov a pod. Finančná odmena správcovi podľa súčasne platnej ZoVS je 49% z vybratého nájomného s tým, že správca uhrádza za vlastníka odvody do FO, vykonáva opravy do výšky 100 000,- Sk a všetky povinnosti správcu. 
Od 1.1.2009 je snaha prejsť na správcovský poplatok. Z toho dôvodu sa vedú od augusta rokovania na úrovni BPP a mestskej časti. Posledný návrh vychádza z predpokladu, že MČ je príjemcom nájomného za obecný majetok, z tohto nájomného uhrádza MČ príspevky do FO, platby do FO a FS za neplatičov. Nájomca uhrádza správcovi príspevok do FS. Správa objektov sa bude riadiť jednotlivými ZoVS uzatvorenými na každý objekt zvlášť. Správca v mene vlastníka vymáha nedoplatky voči neplatičom. Za túto správu bude MČ uhrádzať správcovi mesačne správcovský poplatok vo výške odsúhlasenej miestnym zastupiteľstvom. 
Dňa 4.12.2009 sa uskutočnilo rokovanie dozornej rady BPP, kde rada prijala nasledovné odporúčania vo forme uznesenia dozornej rady (viď. Príloha č. 1).

Miestne zastupiteľstvo mestskej časti Bratislava – Petržalka zastupuje mestskú časť Bratislava – Petržalka, ktorá je jediným spoločníkom v BPP,s.r.o. a môže rozhodnúť o spôsobe výkonu správy a preto je aj tento materiál predložený na rozhodnutie.

Predmetom ZoVS je úprava vzájomných práv a povinností zmluvných strán pri zabezpečovaní správy obecného majetku. Zmluvy komplexne zabezpečujú správu bytov, nebytových priestorov, garážových státí, spoločných častí, spoločných zariadení a príslušenstva domov a zabezpečenie dodávok a plnení poskytovaných s ich  užívaním.  

Príloha č.1 

Uznesenia Dozornej rady BPP, s.r.o. zo dňa 4.12.2008

Uznesenie č. 11  
DR odporúča odsúhlasiť návrh ZoVS GS Rovniankova a Mlynarovičova od 1.1.2009 s tým, že BPP, s.r.o. zabezpečí stráženie GS do zabezpečenia iného režimu ochrany objektov. Za túto dobu súhlasí s refundovaním nákladov vzniknutých od 1.1.2009.

Uznesenie č. 12
DR odporúča uzavrieť ZoVS na objekt Haanova 10 s tým, že poplatok za výkon správy bude 10 EUR/jeden NP/mesiac.

Uznesenie č. 13
DR odporúča uzavrieť ZoVS na objekty Medveďova 21 a Čapajevova 3 s tým, že poplatok za výkon správy bude  6 EUR/byt/mesiac.